Document ID: 32004R2250

REGOLAMENT TAL-KUMMISSJONI (KE) Nru 2250/2004
tas-27 ta' Diċembru 2004
li jemenda r-Regolamenti (KEE) Nru 429/90, (KE) Nru 2571/97, (KE) Nru 174/1999, (KE) Nru 2771/1999, (KE) Nru 2799/1999, (KE) Nru 214/2001, (KE) Nru 580/2004, (KE) Nru 581/2004 u (KE) Nru 582/2004 rigward il-limiti taż-żmien għas-sottomissjoni tal-offerti u għall-komunikazzjoni lill-Kummissjoni
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar l-organizzazzjoni komuni tas-suq tal-ħalib u tal-prodotti tal-ħalib (1), u b'mod partikolari fl-Artikolu 10, 15 u 31 tiegħu,
Billi:
(1)
Ir-Regolamenti li ġejjin jistabbilixxu dispożizzjonijiet fuq il-proċeduri għas-sejħiet tal-offerti dwar limiti taż-żmien għall-proponenti li qed jippreżentaw l-offerti tagħhom lill-awtoritajiet kompetenti u għall-Istati Membri biex jikkomunikaw l-offerti lill-Kummissjoni.
-
Ir-Regolament tal-Kummissjoni (KEE) Nru 429/1990 tal-20 ta' Frar 1990 dwar l-għoti bi stedina għal offerta ta’ għajnuna għall-butir konċentrat maħsub għall-konsum dirett fil-Komunità (2),
-
Ir-Regolament tal-Kummissjoni (KE) Nru 2571/97 tal-15 ta' Diċembru 1997 dwar il-bejgħ ta’ butir bi prezzijiet imnaqqsa u l-konċessjoni ta’ għajnuna għall-krema, il-butir u l-butir ikkonċentrat sabiex jintużaw fil-fabbrikazzjoni tal-prodotti tal-pastiċċiera, il-ġelat u oġġetti oħra ta’ ikel (3),
-
Ir-Regolament tal-Kummissjoni (KE) Nru 2771/1999 tas-16 ta' Diċembru 1999 jipprovdi regoli dettaljati għall-applikazzjoni tar-Regolament tal-Kunsill (KE) Nru 1255/1999 fir-rigward ta’ intervent fis-suq tal-butir u l-krema (4),
-
Ir-Regolament tal-Kummissjoni (KEE) Nru 2799/1999 tas-17 ta’ Diċembru 1999 li jistabbilixxi regoli dettaljati sabiex jiġi applikat ir-Regolament (KE) Nru 1255/1999 rigward il-konċessjoni ta’ għajnuna għall-ħalib xkumat u t-trab tal-ħalib xkumat intiż għall-għalf ta’ l-annimali u l-bejgħ ta’ dan it-trab tal-ħalib xkumat (5),
-
Ir-Regolament tal-Kummissjoni (KE) Nru 214/2001 tat-12 ta’ Jannar 2001 li jippreskrivi regoli dettaljati għall-applikazzjoni tar-Regolament tal-Kunsill (KE) Nru 1255/1999 rigward interventi fis-suq tat-trab tal-ħalib xkumat (6),
-
Ir-Regolament tal-Kummissjoni (KE) Nru 580/2004 tas-26 ta’ Marzu 2004 li jistabbilixxi proċedura għall-offerti li tikkonċerna r-rifużjonijiet fuq l-esportazzjoni ta’ ċerti prodotti (7),
-
Ir-Regolament tal-Kummissjoni(KE) Nru 581/2004 tas-26 ta’ Marzu 2004 li jiftaħ stedina permanenti għall-offerti dwar ir-rifużjoni ta’ l-esportazzjoni li tikkonċerna ċerti tipi ta’ butir (8), u
-
Ir-Regolament tal-Kummissjoni (KE) Nru 582/2004 tas-26 ta’ Marzu 2004 li jiftaħ stedina permanenti għall-offerti dwar ir-rifużjoni ta’ l-esportazzjoni li tikkonċerna t-trab tal-ħalib xkumat (9).
(2)
Sabiex ikun żgurat tħaddim bla xkiel tas-sistemi ta' offerta, b'mod partikolari biex l-awtoritajiet kompetenti relevanti u s-servizzi tal-Kummissjoni jkollhom biżżejjed żmien biex jipproċessaw l-informazzjoni relevanti dwar kull offerta, ikun xieraq li jiġu estiżi l-iskandenzi għall-operaturi biex jippreżentaw l-offerti u għall-awtoritajiet kompetenti biex jikkomunikaw l-informazzjoni lill-Kummissjoni.
(3)
Sabiex jitnaqqsu r-riskji ta' spekulazzjoni maħluqa bl-antiċipazzjoni tas-sottomissjoni tal-offerti rigward il-proċedura għas-sejħiet tal-offerti skont ir-Regolamenti (KE) Nru 581/2004 u (KE) Nru 582/2004, l-iffissar minn qabel tar-rifużjonijiet tal-esportazzjoni skont ir-Regolament tal-Kummissjoni (KE) Nru 174/1999 tas-26 ta' Jannar 1999 li jistabbilixxi regoli dettaljati speċjali għall-applikazzjoni tar-Regolament tal-Kunsill (KEE) Nru 804/68 dwar liċenzji ta’ esportazzjoni u rifużjonijiet ta’ esportazzjoni fil-każ ta’ ħalib u prodotti tal-ħalib (10) m'għandux ikun aktar possibbli wara d-data tal-iskadenza għas-sottomissjoni tal-offerti.
(4)
Ir-Regolamenti (KEE) Nru 429/90, (KE) Nru 2571/97, (KE) Nru 174/1999, (KE) Nru 2771/1999, (KE) Nru 2799/1999, (KE) Nru 214/2001, (KE) Nru 580/2004, (KE) Nru 581/2004 u (KE) Nru 582/2004 għandhom għalhekk ikunu emendati skont dan.
(5)
[Il-miżuri provduti għal dan ir-Regolament huma skont l-opinjoni tal-Kumitat ta' Ġestjoni għall-Ħalib u Prodotti tal-Ħalib,]
ADOTTAT DAN IR-REGOLAMENT:
Artikolu 1
L-Artikolu 3 tar-Regolament (KEE) Nru 429/90 hu emendat b'dan li jmiss:
(1)
Il-paragrafu 2 hu mibdul b'dan li ġej:
“2. Il-limitu taż-żmien għas-sottomissjoni tal-offerti b'risposta għas-sejħa individwali għall-offerta għandu jkun il-11:00 (ħin ta' Brussell) fit-tieni u r-raba Tlieta tax-xahar ħlief għat-tieni Tlieta ta' Awwissu u r-raba' Tlieta ta' Diċembru. Jekk it-Tlieta jkun vaganza pubblika l-limitu taż-żmien għandu jkun il-11:00 (ħin ta' Brussell) tal-jum tax-xogħol ta' qabel.”
(2)
Il-paragrafu 4 li jmiss hu miżjud:
“4. Fid-data tal-għeluq imsemmija fl-Artikolu 3(2), l-Istati Membri għandhom jinfurmaw il-Kummissjoni bil-kwantitajiet u prezzijiet offerti mill-proponenti.
Jekk ma tkun ġiet sottomessa l-ebda offerta l-Istati Membri għandhom jikkomunikaw dan lill-Kummissjoni fi ħdan l-istess skandenza.”
Artikolu 2
L-Artikolu 14 tar-Regolament (KEE) Nru 2571/97 hu emendat kif ġej:
(1)
Il-paragrafu 2 jinbidel b'dan li ġej:
“2. Il-limitu taż-żmien għas-sottomissjoni tal-offerti b'risposta għas-sejħiet individwali għall-offerta għandu jkun il-11:00 (ħin ta' Brussell) fit-tieni u r-raba Tlieta tax-xahar, ħlief għat-tieni Tlieta ta' Awwissu u r-raba' Tlieta ta' Diċembru. Jekk it-Tlieta jkun vaganza pubblika l-limitu taż-żmien għandu jkun il-11:00 (ħin ta' Brussell) tal-jum tax-xogħol ta' qabel.”
(2)
Il-paragrafu 3 li jmiss hu miżjud:
“3. Fid-data tal-għeluq imsemmija fl-Artikolu 14(2), l-Istati Membri għandhom jinfurmaw il-Kummissjoni bil-kwantitajiet u prezzijiet offerti mill-proponenti.
Jekk ma tkun ġiet sottomessa l-ebda offerta l-Istati Membri għandhom jikkomunikaw dan lill-Kummissjoni fi ħdan l-istess skandenza jekk il-butir hu disponibbli għall-bejgħ fl-Istati Membri kkonċernati.”
Artikolu 3
Fl-Artikolu 1 tar-Regolament (KE) Nru 174/1999, it-tielet paragrafu hu mibdul b' dan li jmiss:
“3. Applikazzjonijiet tal-liċenzja għall-prodotti kollha msemmija fl-Artikolu 1(1) tar-Regolament tal-Kunsill (KE) Nru 1255/1999 (*) li, fi ħdan is-sinjifikat tal-Artikolu 17 tar-Regolament tal-Kummissjoni (KE) Nru 1291/2000 (**), kienu ppreżentati l-Erbgħa u l-Ħamis ta' wara t-tmiem ta' kull perjodu tal-offerta msemmi fl-Artikolu 2(2) tar-Regolament tal-Kummissjoni (KE) Nru 581/2004 (***) u fl-Artikolu 2(2) tar-Regolament tal-Kummissjoni (EC) Nru 582/2004 (****) għandhom ikunu kkunsidrati bħala li ġew sottomessi fil-jum tax-xogħol ta' wara dak il-Ħamis.
Artikolu 4
Ir-Regolament (KE) Nru 2771/1999 hu emendat b' dan li ġej:
(1)
Fl-Artikolu 16, il-paragrafu 3 hu mibdul b'dan li ġej:
“3. Il-limitu taż-żmien għas-sottomissjoni tal-offerti b'risposta għas-sejħa individwali għall-offerta għandu jkun il-11:00 (ħin ta' Brussell) fit-tieni u r-raba Tlieta tax-xahar ħlief għat-tieni Tlieta ta' Awwissu. Jekk it-Tlieta jkun vaganza pubblika l-limitu taż-żmien għandu jkun il-11:00 (ħin ta' Brussell) tal-jum tax-xogħol ta' qabel.”
(2)
L-Artikolu 17b, il-paragrafu 1 hu mibdul b'dan li ġej:
“1. Fid-data tal-għeluq imsemmija fl-Artikolu 16(3), l-Istati Membri għandhom jinfurmaw il-Kummissjoni bil-kwantitajiet u prezzijiet offerti mill-proponenti.
Jekk ma tkun ġiet sottomessa l-ebda offerta l-Istati Membri għandhom jikkomunikaw dan lill-Kummissjoni fi ħdan dik il-ġurnata stess.”
(3)
Fl-Artikolu 22, il-paragrafu 2 hu mibdul b'dan li ġej:
“2. Il-limitu taż-żmien għas-sottomissjoni tal-offerti b'risposta għas-sejħa individwali għall-offerta għandu jkun il-11:00 (ħin ta' Brussell) fit-tieni u r-raba Tlieta tax-xahar ħlief għat-tieni Tlieta ta' Awwissu u r-raba' Tlieta ta' Diċembru. Jekk it-Tlieta jkun vaganza pubblika l-limitu taż-żmien għandu jkun il-11:00 (ħin ta' Brussell) tal-jum tax-xogħol ta' qabel.”
(4)
Fl-Artikolu 24a, il-paragrafu 1 hu mibdul b'dan li ġej:
“1. Fid-data tal-għeluq imsemmija fl-Artikolu 22(2), l-Istati Membri għandhom jinfurmaw il-Kummissjoni bil-kwantitajiet u prezzijiet offerti mill-proponenti u l-kwantità ta' butir offrut għal-bejgħ.
Jekk ma tkun ġiet sottomessa l-ebda offerta l-Istati Membri għandhom jikkomunikaw dan lill-Kummissjoni fi ħdan dik l-istess ġurnata jekk il-butir hu disponibbli għall-bejgħ fl-Istati Membri kkonċernati.”
Artikolu 5
Ir-Regolament (KE) Nru 2799/1999 hu emendat b'dan li jmiss:
(1)
Fl-Artikolu 27, il-paragrafu 2 hu mibdul b'dan li jmiss:
“2. Il-limitu taż-żmien għas-sottomissjoni tal-offerti b'risposta għas-sejħa individwali għall-offerta għandu jkun il-11:00 (ħin ta' Brussell) fit-tieni u r-raba Tlieta tax-xahar bl-eċċezzjoni tat-tieni Tlieta ta' Awwissu u r-raba' Tlieta ta' Diċembru. Jekk it-Tlieta jkun vaganza pubblika l-limitu taż-żmien għandu jkun il-11:00 (ħin ta' Brussell) tal-jum tax-xogħol ta' qabel.”
(2)
Fl-Artikolu 30(1), il-paragrafu li jmiss hu miżjud:
“Jekk ma jkunu ġew sottomessi l-ebda offerti l-Istati Membri għandhom jikkomunikaw dan lill-Kummissjoni fi ħdan l-istess skadenza jekk trab tal-ħalib mingħajr xkuma hu disponibbli għall-bejgħ fl-Istat Membru kkonċernat.”
Artikolu 6
Ir-Regolament (KE) Nru 214/2001 hu emendat b'dan li jmiss:
(1)
Fl-Artikolu 14, il-paragrafu 2 hu mibdul b'dan li jmiss:
“2. Il-limitu taż-żmien għas-sottomissjoni tal-offerti b'risposta għas-sejħa individwali għall-offerta għandu jkun il-11:00 (ħin ta' Brussell) fit-tieni u r-raba Tlieta tax-xahar bl-eċċezzjoni tat-tieni Tlieta ta' Awwissu. Jekk it-Tlieta jkun vaganza pubblika l-limitu taż-żmien għandu jkun il-11:00 (ħin ta' Brussell) tal-jum tax-xogħol ta' qabel.”
(2)
Fl-Artikolu 17, il-paragrafu 1 hu mibdul b'dan li ġej:
“1. Fid-data tal-għeluq imsemmija fl-Artikolu 14(2), l-Istati Memebri għandhom jinfurmaw il-Kummissjoni bil-kwantitajiet u prezzijiet offerti mill-proponenti.
Jekk ma tkun ġiet sottomessa l-ebda offerta l-Istati Membri għandhom jikkomunikaw dan lill-Kummissjoni fi ħdan dik l-istess skandenza.”
(3)
Fl-Artikolu 22, il-paragrafu 2 hu mibdul b'dan li jmiss:
“2. Il-limitu taż-żmien għas-sottomissjoni tal-offerti b'risposta għas-sejħa individwali għall-offerta għandu jkun il-11:00 (ħin ta' Brussell) fit-tieni u r-raba Tlieta tax-xahar bl-eċċezzjoni tat-tieni Tlieta ta' Awwissu u r-raba' Tlieta ta' Diċembru. Jekk it-Tlieta jkun vaganza pubblika l-limitu taż-żmien għandu jkun il-11:00 (ħin ta' Brussell) tal-jum tax-xogħol ta' qabel.”
(4)
Fl-Artikolu 24a, it-tielet subparagrafu hu mibdul b'dan li jmiss:
“Jekk ma tkun ġiet sottomessa l-ebda offerti l-Istati Membri għandhom jikkomunikaw dan lill-Kummissjoni fi ħdan l-istess dewmien jekk trab tal-ħalib mingħajr xkuma hu disponibbli għall-bejgħ fl-Istat Membru kkonċernat.”
Artikolu 7
L-ewwel subparagrafu tal-Artikolu 4(2) tar-Regolament (KEC) Nru 580/2004 hu mibdul b'dan li jmiss:
“L-offerti validi kollha għandhom ikunu kkomunikati lill-Kummissjoni mill-Istati Membri fil-forma speċifikata mill-Anness, mingħajr ma l-offerti jissemmew bisimhom, fi żmien tliet sigħat tat-tmiem ta' kull perjodu tal-offerta.”
Artikolu 8
L-Artikolu 2 tar-Regolament (KE) Nru 581/2004, paragrafu 2 hu emendat b'dan li jmiss:
“2. Kull perjodu tal-offerta għandu jibda fis-13:00 (ħin ta' Brussell) fl-ewwel u t-tielet Tlieta tax-xahar ħlief għall-ewwel Tlieta f'Awwissu u t-tielet Tlieta f'Diċembru. Jekk it-Tlieta jkun vaganza pubblika l-limitu taż-żmien għandu jkun is-is-13:00(ħin ta' Brussell) tal-jum tax-xogħol ta' qabel.
Kull perjodu tal-offerta għandu jispiċċa fis-13:00 (ħin ta' Brussell) fit-tieni u r-raba Tlieta tax-xahar, bl-eċċezzjoni tat-tieni Tlieta f'Awwissu u r-raba' Tlieta f'Diċembru. Jekk it-Tlieta jkun vaganza pubblika l-perjodu għandu jispiċċa fis-13:00 (ħin ta' Brussell) tal-jum tax-xogħol ta' qabel.”
Artikolu 9
L-Artikolu 2 tar-Regolament (KE) Nru 582/2004, paragrafu 2 hu mibdul b'dan li jmiss:
“2. Kull perjodu tal-offerta għandu jibda fis-13:00 (ħin ta' Brussell) fl-ewwel u t-tielet Tlieta tax-xahar ħlief għall-ewwel Tlieta f'Awwissu u t-tielet Tlieta f'Diċembru. Jekk it-Tlieta jkun vaganza pubblika l-limitu taż-żmien għandu jkun is-13:00 (ħin ta' Brussell) tal-jum tax-xogħol ta' qabel.
Kull perjodu tal-offerta għandu jispiċċa fis-13:00 (ħin ta' Brussell) fit-tieni u r-raba Tlieta tax-xahar, ħlief għat-tieni Tlieta f'Awwissu u r-raba' Tlieta f'Diċembru. Jekk it-Tlieta jkun vaganza pubblika l-perjodu għandu jispiċċa fis-13:00 (ħin ta' Brussell) tal-jum tax-xogħol ta' qabel.”
Artikolu 10
Ir-Regolament għandu jidhol fis-seħħ fit-tielet ġurnata wara dak tal-pubblikazzjoni f'Il-Ġurnal Uffiċjali ta' l-Unjoni Ewropea.
Għandu japplika mill-1 ta' Jannar 2005.
Dan ir-regolament għandu jkun jorbot fl-intier tiegħu u applikabbli direttament fl-Istati Membri kollha.
Magħmul fi Brussell, 27 ta' Diċembru 2004.

Labels: 12
3
17